Alueiden komitean lausunto aiheesta "Komission tiedonanto neuvostolle, Euroopan parlamentille, talous- ja sosiaalikomitealle ja alueiden komitealle Euroopan laajuiset rautateiden rahtiliikenteen valtaväylät" CdR 346/97 fin



Virallinen lehti nro C 180 , 11/06/1998 s. 0017



Alueiden komitean lausunto aiheesta "Komission tiedonanto neuvostolle, Euroopan parlamentille, talous- ja sosiaalikomitealle ja alueiden komitealle Euroopan laajuiset rautateiden rahtiliikenteen valtaväylät" (98/C 180/02) ALUEIDEN KOMITEA, joka ottaa huomioon komission tiedonannon neuvostolle, Euroopan parlamentille, talous- ja sosiaalikomitealle ja alueiden komitealle aiheesta "Euroopan laajuiset rautateiden rahtiliikenteen valtaväylät" (), ottaa huomioon komission 5. kesäkuuta 1997 Euroopan yhteisön perustamissopimuksen 198 c artiklan ensimmäisen kohdan nojalla tekemän päätöksen pyytää aiheesta komitean lausunto, ottaa huomioon työvaliokuntansa 17. syyskuuta 1997 tekemän päätöksen antaa lausunnon valmistelu valiokunta 3:n "Liikenne- ja tietoliikenneverkot" tehtäväksi, ottaa huomioon valiokunta 3:n marraskuun 13. päivänä 1997 hyväksymän lausuntoluonnoksen CdR 346/97 rev., jonka esittelijä oli Marcello Panettoni, ottaa huomioon direktiivin 91/440/ETY (), jossa ensimmäistä kertaa yhteisön lainsäädännössä säädettiin oikeuksista käyttää yhteisön rautatieinfrastruktuuria, ottaa huomioon direktiivit 95/18/EY () ja 95/19/EY (), joissa säädetään rautatieyhtiöiden toimilupia, maksujen perintää ja reittien käyttöoikeuksien myöntämistä koskevista vaatimuksista, ottaa huomioon rautateitä koskevan valkoisen kirjan sekä liikenneasioista vastaavien ministerien neuvostossa lokakuussa 1996 käydyn keskustelun tulokset, ottaa huomioon että komissio on perustanut liikenneministerien edustajista koostuvan korkean tason työryhmän kehittämään ajatusta rautateiden valtaväylien luomisesta, ottaa huomioon että unionin rahtikuljetusongelma aiheuttaa alue- ja paikallisyhteisöille huomattavia kustannuksia, jotka johtuvat ruuhkista, saastumisesta ja onnettomuuksista, ottaa huomioon että rahtikuljetukset, joiden ulkoiset kustannukset ovat korkeat, ovat käyttäjille yleensä houkuttelevampia kuin todellisia sosiaalisia etuja tarjoavat kuljetukset, ottaa huomioon että edellä mainittuja vaikeuksia voidaan osittain lieventää edistämällä kuljetusten siirtoa maanteiltä rautateille tai ainakin yhdistelmäkuljetuksiin, ottaa huomioon että rautateillä tarvitaan välttämättä monia muutoksia ja rakenteellisia uudelleenjärjestelyjä, jotta rautatiekuljetukset saadaan uudelleen kilpailukykyisiksi, ottaa huomioon että käsiteltävänä olevassa asiakirjassa ehdotetaan edellä mainitun direktiivin 91/440/ETY säännösten asteittaista ja "vapaaehtoista" soveltamista toteuttamalla rautateiden rahtiliikenteen ensimmäinen valtaväyläverkosto, hyväksyi 12. 13. maaliskuuta 1998 pitämässään 22. täysistunnossa (maaliskuun 12. päivän kokouksessa) seuraavan lausunnon. 1. Yleistä 1.1. Alueiden komitea kannattaa yleisesti ottaen rautateiden rahtiliikenteen valtaväylien perustamista, sillä näin kannustetaan ja parannetaan rautatiekuljetuksia. Samalla tavoitteena on vähentää maatiekuljetuksia ja ainakin lisätä yhdistelmäkuljetuksia. 1.2. Komitean myönteinen kanta perustuu mm. siihen, että rautatiekuljetuksia kehittämällä: a) pakokaasuista johtuva saastuminen vähenee erityisesti niillä alueilla ja paikkakunnilla, joita halkovat suuret kuljetusväylät, b) maanteiden ruuhkat vähenevät erityisesti niillä alueilla ja paikkakunnilla, joilla on luonnollisia esteitä (kuten Alpit) sekä raja-alueilla. 1.3. Rautateiden rahtiliikenteen valtaväylien ja keskitetyn palvelupisteen (One-Stop-Shop, OSS) toteuttaminen yksinkertaistaa myös rautateiden perusrakenteiden käyttöä, sillä siten edistetään nykyistä yksinkertaisempia ja avoimempia maksujärjestelmiä sekä nopeutetaan reitin käyttöoikeuksien jakoa. Oikein toteutettuina kaikki nämä toimet elvyttävät rautatiekuljetuksia ja avaavat rautateiden perusrakenteita kilpailulle, sillä näin voidaan tarjota entistä tehokkaampia palveluja, joiden taso lähenee maatiekuljetusten tasoa, mutta jotka ovat niitä edullisempia. 2. Päätelmät Alueiden komitea 2.1. on sitä mieltä, että alue- ja paikallisyhteisöt olisi otettava mukaan sekä uusien väylien ehdottamisen ja määrittelyn valmisteluun että toteutukseen, jotta yllä mainitut tavoitteet voidaan saavuttaa ja rautateiden rahtiliikenteen valtaväyläverkostoa kehittää, koska alue- ja paikallisyhteisöt tuntevat parhaiten paikalliset liikennevirrat. 2.2. katsoo, että rautateiden rahtiliikenteen valtaväylien on oltava avoimia kaikille rautatieyhtiöille direktiivissä 95/18/EY mainittujen periaatteiden nojalla, siten kuin direktiivissä säädetään toimilupien myöntämisestä niille rautatieyhtiöille, jotka aikovat tarjota direktiivin 91/440/ETY 10 artiklassa mainittuja palveluja. 2.3. on sitä mieltä, että tässä ensimmäisessä vapaaehtoisessa kokeiluvaiheessa rautateiden rahtiliikenteen valtaväyliä koskevia sääntöjä olisi sovellettava vain vakiintuneisiin reitteihin ja niiden väliasemiin. 2.4. katsoo, että kyseisten väylien tulo- ja menoliikennettä olisi direktiivin 91/440/ETY täyteen soveltamiseen asti säänneltävä jäsenvaltioiden voimassa olevan lainsäädännön ja käytännön mukaan. 2.5. vahvistaa, että kaavaillulla keskitetyllä palvelupisteellä on oltava telemaattinen ja epäbyrokraattinen rakenne, joka on täysin riippumaton perusrakenteiden hallinnoijista ja kuljetusyhtiöistä. 2.6. vahvistaa, että mikäli rautateiden rahtiliikenteen valtaväylien tarjoamista palveluista halutaan tehdä tehokkaita ja kilpailukykyisiä, jäsenvaltioiden hallitusten, alue- ja paikallisyhteisöjen sekä perusrakenteiden ja palvelujen hallinnoijien on pyrittävä yhdessä luomaan väylille tietyt perusedellytykset. Niitä ovat: a) sisärajoilla suoritettavien tarkastusten vähentäminen tai poistaminen; tarkastukset olisi tarpeen vaatiessa suoritettava järjestely-, lähtö- tai pääteasemilla; b) rahdin alkuperävaltioissa suoritettujen tarkastusten vastavuoroinen tunnustaminen; c) unionin erilaisten sisäisten teknisten ja rakenteellisten ominaispiirteiden yhtenäistäminen yhteentoimivuuden helpottamiseksi (samojen vetureiden, saman henkilöstön ja saman merkinantojärjestelmän käyttö); d) valtaväyliä käyttäviä junia avustavien erityisrakenteiden luominen verkoston käyttöönottovaiheessa. 2.7. Olisi toivonut, että rautateiden rahtiliikenteen valtaväylät olisi avattu tammikuussa 1998. Niiden luomisen ja käytön yhteydessä on kehitettävä hallinnointimalli, jossa yhdistetään rahtikuljetusten voimakkaasta kasvusta aiheutuvat tarpeet ja rautateiden henkilöliikenteen edut. Bryssel, 12. maaliskuuta 1998. Alueiden komitean puheenjohtaja Manfred DAMMEYER () KOM(97) 242 lopull. () EYVL L 237, 24.8.1991, s. 25. () EYVL L 143, 27.6.1995, s. 70. () EYVL L 143, 27.6.1995, s. 75.